cyanic-selkie/wikianc huggingface dataset:
రావెల కిషోర్‌బాబు
జీవిత విశేషాలు
తాడికొండ మండలం రావెలలో 1959 మార్చి 11న జన్మించిన కిషోర్‌బాబు 1973లో అమరావతి ఎస్‌ఆర్‌కె ఉన్నత పాఠశాలలో ప్రాథమిక విద్యాభ్యాసాన్ని పూర్తిచేసారు. గుంటూరు ఏసి కళాశాలలో ఇంటర్, అమరావతి ఆర్‌వివిఎస్ కళాశాలలో డిగ్రీ, ఆంధ్రా యూనివర్సిటీలో ఎంఎ, నాగార్జున విశ్వవిద్యాలయంలో ఎంఫిల్ చేశారు. తొలుత ప్రకాశం జిల్లా ఒంగోలులోని ఎబిఎం డిగ్రీ కళాశాలలో ఆర్థికశాఖ అధ్యాపకుడిగా చేరిన ఆయన అనంతరం ఎస్‌బిఐలో ప్రొబెషనరీ అధికారిగా గుజరాత్‌లో పనిచేసారు. 1987లో సివిల్స్ రాసి ఐఆర్‌టిఎస్‌కు ఎంపికయ్యారు. 1989లో దక్షిణ మధ్య రైల్వేలో ఉన్నతోద్యోగం పొంది వివిధ శాఖల్లో సీనియర్ లెవెల్ అధికారిగా విధులు నిర్వహించారు. 2000-2002 మధ్య ఢిల్లీలో దివంగత లోక్‌సభ స్పీకర్ జి.ఎం.సి.బాలయోగి వద్ద ఆంతరంగిక కార్యదర్శిగా పనిచేసారు. తర్వాత 2004 వరకు బి. ఆర్ అంబేద్కర్ ఫౌండేషన్ జాతీయ డైరెక్టర్‌గా, తరువాత దక్షిణ మధ్య రైల్వే సికింద్రాబాద్ డెప్యూటీ కమర్షియల్ మేనేజర్‌గా బాధ్యతలు నిర్వహించారు. 2009 నుంచి 2012 వరకు కులీకుతుబ్‌షా అర్బన్ డెవలప్‌మెంట్ అధారిటీ సికింద్రాబాద్‌లో అడ్మినిస్ట్రేటర్‌గా పనిచేసారు. వివిధ ప్రభుత్వ శాఖల్లో అధికారిగా బాధ్యతలు నిర్వహించిన కిషోర్‌బాబు 2014 ఏప్రిల్ 15న తన ఉద్యోగానికి రాజీనామా చేసి సార్వత్రిక ఎన్నికల్లో ప్రత్తిపాడు నుంచి తెలుగుదేశం పార్టీ అభ్యర్థిగా వైసిపి అభ్యర్థిని మేకతోటి సుచరితపై విజయం సాధించారు.
వనరులు
వర్గం:గుంటూరు జిల్లా రాజకీయ నాయకులు వర్గం:గుంటూరు జిల్లా నుండి ఎన్నికైన శాసన సభ్యులు వర్గం:గుంటూరు జిల్లాకు చెందిన రాష్ట్ర మంత్రులు వర్గం:గుంటూరు జిల్లాకు చెందిన ప్రభుత్వ ఉద్యోగులు
రజని ఎ భిసే
రజని ఎ భిసే భారతీయ శాస్త్రవేత్త. బాంబే విశ్వవిద్యాలయం నుండి తన BSc డిగ్రీ పొందారు. ఇండియన్ క్యాన్సర్ రీసెర్చ్ సెంటర్ ( ICRC) ముంబైలో MScరీసెర్చ్ ఫెలోగా చేరారు. పెన్సిల్వేనియా విశ్వవిద్యాలయం, ఫిలడెల్ఫియా, USAలో రీసెర్చ్ అసిస్టెంట్ గా పనిచేశారు. ఆతర్వాత డాక్టర్ జెరోం J తో కలిసి ఫిలడెల్ఫియా క్యాన్సర్ రీసెర్చ్ ఇన్స్టిట్యూట్ లో ఔషధ నిరోధక ఏక క్రోమోజోమ్ సెల్ ఉపరితల అల్ట్రా నిర్మాణ అంశాలపై కప్ప కణాలను ఉపయోగించి పరిశోధన చేశారు. ఎలక్ట్రాన్ సూక్ష్మదర్శినిని ఉపయోగించి చర్మం కాన్సర్ కారకాలను కనుగొన్నందుకు, బాంబే విశ్వవిద్యాలయం PhD డిగ్రీని ప్రధానం చేసింది. హెడ్ కాన్సర్ డివిజన్ CRI నుండి రిటైర్ అయ్యాక, పూనే విశ్వవిద్యాలయంలో ప్రొఫెసర్ గా చేరారు.
వెలుపలి లింకులు
వర్గం:భారతీయ మహిళా శాస్త్రవేత్తలు
మొహెంజో-దారో
మొహంజో-దారో (సింధీ:موئن جو دڙو ఉర్దూ: موئن جو دڑو), అనగా చనిపోయినవారి గుట్ట ప్రస్తుత పాకిస్థాన్ లోని సింధ్ ప్రాంతానికి చెందిన చారిత్రకంగా, నాగరికతపరంగా అత్యంత ప్రాముఖ్యత గల ప్రాంతం. క్రీ.పూ 2500 లో నిర్మించబడిన ఈ నగరం సింధు లోయ నాగరికత లో అత్యధిక స్థిరత్వం పొందిన, పురాతన ఈజిప్టు, మెసొపొటేమియా నాగరికత, మినోవా, నార్టే చీకో నాగరికతలకు సమకాలీనమైనది. క్రీ.పూ 19వ శతాబ్దంలో సింధు నాగరికత అంతరించిపోయినపుడు, ఈ నగరం పరిత్యజించబడినది. 1920వ సంవత్సరం వరకూ ఇది గుర్తించబడలేదు. అప్పటి నుండి ఈ ప్రాంతంలో చాలా పరిశోధనాత్మక త్రవ్వకాలు జరుపబడ్డాయి. 1980 లో దీనిని యునెస్కో ప్రపంచ వారసత్వ నగరంగా గుర్తించారు. ఈ స్థలం రాపిడి ఒరిపిడుల కారణంగాను, సరైన సంరక్షణ లేకపోవడానా శిథిలమౌతూ ఉంది.
ప్రదేశం
సింధు నదికి పడమర దిశగా సింధ్ కు చెందిన లర్కానా జిల్లా లో మొహంజో-దారో కలదు. ఇది సింధు నదికి, ఘగ్గర్-హక్రా నదికి మధ్యలో ఉన్నది. లర్కానా నుండి 28 కిలోమీటర్ల దూరంలో ఇది కలదు. నగరం చుట్టూ సింధు నది నుండి వచ్చే వరదనుండి రక్షించటానికి కోటగోడ కట్టబడినది. మొహంజో-దారో నాగరికతను బలహీనపరచిన చివరి వరద ఉధృతి కారణంగా ఈ కోటగోడ దెబ్బ తిన్నది. ఇప్పటికీ సింధు నది దీనికి తూర్పు దిశగా ప్రవహిస్తున్ననూ, పశ్చిమదిశలో ఉన్న ఘగ్గర్-హక్రా నది మాత్రం ఎండిపోయినది.
చారిత్రక నేపథ్యం
మొహంజో-దారో సా.పూ. 26వ శతాబ్దంలో నిర్మించబడింది. క్రీ.పూ. 3000 నుండి అభివృద్ధి చెందుతూ వచ్చిన ప్రాచీన సింధు లోయ నాగరికత (హరప్పా నాగరికత) లో నిర్మించబడిన అతిపెద్ద నగరాలలో ఇది ఒకటి. ఉచ్ఛదశలో ఉన్నపుడు ప్రస్తుత పశ్చిమాన పాకిస్థాన్, ఉత్తర భారతదేశాల లో విస్తరించి ఉండేది. పశ్చిమాన ఇరాన్ సరిహద్దుల వరకు, ఉత్తరాన బాక్ట్రియా, దక్షిణాన గుజరాత్ వరకు విస్తరించి ఉండేది. ఈ నాగరికతకు చెందిన ప్రధానమైన నగరాలు హరప్పా, మొహంజో-దారో, లోథల్, కాలీబంగా, ధోలావీరా, రాఖీగఢీ లు. మొహంజో-దారో ఆ కాలంలో అత్యంత అభివృద్ధి చెందిన నగరం. ఇక్కడి నిర్మాణంలో శాస్త్రీయత, ఆవాస ప్రణాళికలు అత్యంత అభివృద్ధి చెందినవి. సా.పూ. 1900 ప్రాంతంలో సింధు లోయ నాగరికత అకస్మాత్తుగా అంతరించినపుడు మొహంజో-దారో నిర్మానుష్యమైపోయింది.
ఆవిష్కరణ, తవ్వకం
ఆర్కియలాజికల్ సర్వే ఆఫ్ ఇండియా అధికారి ఆర్.డి. బెనర్జీ 1919–20లో ఈ స్థలాన్ని సందర్శించే వరకు, నగర శిధిలాలు సుమారు 3,700 సంవత్సరాల పాటు ఏ గుర్తింపూ లేకుండా పడి ఉన్నాయి. అక్కడ ఉన్న గుట్టను బౌద్ధ స్తూపంగా భావించి పరిశోధించిన బెనర్జీకి అక్కడ ఒక చెకుముకి రాతిలో (ఫ్లింట్) చేసిన పార వంటి పనిముట్టు కనిపించింది.‌ దాన్ని చాలా పురాతనమైన పనిముట్టుగా తెలుసుకున్న బెనర్జీ ఈ స్థలానికి ఉన్న ప్రాముఖ్యతను పసిగట్టాడు. 1924-25లో కాశీనాథ్ నారాయణ్ దీక్షిత్ నేతృత్వం లోను, 1925-26లో జాన్ మార్షల్ నేతృత్వం లోనూ మొహెంజో-దారోలో పెద్ద ఎత్తున తవ్వకాలు జరిపారు. 1930 వ దశకంలో మార్షల్, డి. కె. దీక్షితార్, ఎర్నెస్ట్ మాకే నాయకత్వంలో ఈ ప్రదేశంలో తవ్వకాలు జరిగాయి. 1945 లో మోర్టిమెర్ వీలర్, అతని శిష్యుడు అహ్మద్ హసన్ డాని మరిన్ని తవ్వకాలు జరిపారు. జార్జ్ ఎఫ్. డేల్స్ 1964 - 1965 లో చేసిన తవ్వకాలు ఇక్కడ జరిగిన చివరి తవ్వకాలు. ప్రకృతి శక్తుల వలన నష్టం జరుగుతున్న కారణంగా 1965 తరువాత అక్కడ తవ్వకాలను నిషేధించారు. అప్పటి నుండి ఈ ప్రదేశంలో అనుమతించబడిన ప్రాజెక్టులు నివృత్తి తవ్వకాలు, ఉపరితల సర్వేలు, పరిరక్షణ ప్రాజెక్టులు మాత్రమే. 1980 లలో, మైఖేల్ జాన్సన్, మౌరిజియో తోసి నేతృత్వంలోని జర్మన్, ఇటాలియన్ సర్వే బృందాలు మోహెంజో-దారో గురించి మరింత సమాచారం సేకరించడానికి గాను ఆర్కిటెక్చరల్ డాక్యుమెంటేషన్, ఉపరితల సర్వేలు, స్థానికీకరించిన ప్రోబింగ్ వంటి పెద్ద చొరబాటు కలిగించని పురావస్తు పద్ధతులను ఉపయోగించాయి. 2015 లో పాకిస్తాన్ ప్రభుత్వపు మొహెంజో దారో పరిరక్షణ ఏజన్సీ చేసిన డ్రై కోర్ పరిశీలనలో, మొహెంజో దారో లో తవ్వకాలు జరిపి వెలికితిసిన దానికంటే తవ్వకాలు జరపని విస్తీర్ణమే ఎక్కువని తేలింది.
మూలాలు
వర్గం:సింధు లోయ నాగరికత
శంకర్ రావు గదఖ్
శంకర్ రావు గదఖ్ మహారాష్ట్ర రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో నేవాసా అసెంబ్లీ నియోజకవర్గం నుండి ఎమ్మెల్యేగా గెలిచి ప్రస్తుతం ఉద్ధవ్ ఠాక్రే మంత్రివర్గంలో మంత్రిగా ఉన్నాడు.
రాజకీయ జీవితం
శంకర్ రావు గదఖ్ యూత్‌ కాంగ్రెస్‌ ప్రచారకర్తగా తన రాజకీయ ప్రస్థానాన్ని ప్రారంభించి 2009లో నేషనలిస్ట్ కాంగ్రెస్ పార్టీ తరపున నేవాసా అసెంబ్లీ నియోజకవర్గం నుండి ఎమ్మెల్యేగా గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో రెండోసారి పోటీ చేసి ఓడిపోయి 2017లో క్రాంతికారి శెట్కారి  పార్టీని స్థాపించాడు. ఆయన 2019లో ఎన్నికల్లో క్రాంతికారి శెట్కారి పార్టీ నుండి ఎమ్మెల్యేగా గెలిచి ఆ తర్వాత శివసేన నేతృత్వంలోని సంకీర్ణ ప్రభుత్వంలో చేరి భూమి, జలశాఖ మంత్రిగా భాద్యతలు చేపట్టి 2020 ఆగష్టు 11న  శివసేన పార్టీలో చేరాడు.
మూలాలు
వర్గం:మహారాష్ట్ర రాజకీయ నాయకులు
జీశాట్-6A
జీశాట్-6A  అనునది ఒక కృత్రిమ ఉపగ్రహము.దీనిని భారతీయ అంతరిక్ష పరిశోధన సంస్థ, క్లుప్తంగా ఇస్రోరూపొందించింది.గతంలో ఇదే జీశాట్ శ్రేణికి చెందిన పలు ఉపగ్రహాలను ఇస్రో అంతరిక్షకక్ష్యలో విజయవంతంగా ప్రవేశ పెట్టినది.జీఎస్‌ఎల్‌వీ డీ6 అను ఉపగ్రహవాహక నౌక/రాకెట్నునెల్లూరు జిల్లాలోని శ్రీహరికోట లోని షార్ వేదికగా ఇస్రో సంస్థ 2015, అగస్టు27 (గురువారం) సాయంత్రం 4గంటల52నిమిషాలకు ప్రయోగించి, ఈ ఉపగ్రహవాహక నౌక ద్వారా జీశాట్-6 ఉపగ్రహన్ని దిగ్విజంయంగా నిర్ణిత కక్ష్యలోకి ప్రవేశపెట్టారు.జీఎస్‌ఎల్‌వీ డీ6 అను ఉపగ్రహవాహక నౌక/రాకెట్నునెల్లూరు జిల్లాలోని శ్రీహరికోట లోని షార్ వేదికగా ఇస్రో సంస్థ 2015, అగస్టు27 (గురువారం) సాయంత్రం 4 గంటల 52 నిమిషాలకు ప్రయోగించి, ఈ ఉపగ్రహవాహక నౌక ద్వారా జీశాట్-6 ఉపగ్రహన్ని దిగ్విజంయంగా నిర్ణిత కక్ష్యలోకి ప్రవేశపెట్టారు. జీశాట్-6 ఉపగ్రహ ప్రయోగం స్థానంలో ఈ జీశాట్-6A ఉపగ్రహాన్ని ప్రవేశ పెట్టనున్నారు.3,425 కిలోల బరువున్న జీశాట్-17 ఉపగ్రహాన్ని 2017 జూన్ 29 న ఫ్రెంచి గయానాలోని కౌరు అంతరిక్ష కేంద్రం నుండి ఐరోపా అంతరిక్ష సంస్థకు చెందిన ఏరియన్ 5 రాకెట్ ద్వారా ప్రయోగించారు. జీశాట్-19 అనేది భారతీయ అంతరిక్ష పరిశోధన సంస్థ ఇస్రో తయారుచేసిన ఉపగ్రహం. గతంలో ఇస్రో జీశాట్ సీరిస్‌లో జీశాట్-1 ఉపగ్రహం, జీశాట్-2 ఉపగ్రహం జీశాట్-3 ఉపగ్రహం, అలాగాజీశాట్-19 వరకు ఉపగ్రహాలను విజయవంతంగా ప్రయోహించడంజరిగింది. ఈ ప్రయోగం విజయవంతం అయినచో అత్యంత బరువైన ఉపగ్రహాలను స్వంతగడ్ద మీదనుంచి ప్రయోగించేసత్తా ఇస్రోకు లభి స్తుంది. అందువలన ఈ ప్రయోగ విజయం ఇస్రోకు, భారత దేశానికి అత్యంత ప్రతిష్ఠకరామిన ప్రయోగం. జీశాట్-19 ఉపగ్రహం బరువు 3, 136 కిలోలు. ఇంతటి బరువున్న ఉపగ్రహాన్నిభారత ప్రయోగ కేంద్రం నుండి ప్రయోగించ లేదు. ఈ ఉపగ్రహాన్ని నిర్దిష్త అంతరిక్షకక్షలో ప్రవేశపెట్టుటకై జీఎస్‌ఎల్‌వి శ్రేణికి చెందిన మార్క్3డీ1 అను ఉపగ్రహవహక నౌకను ఉపయోగించారు. ఉపగ్రహాన్ని ఆంధ్రప్రదేశ్ లోని నెల్లూరు జిల్లాలో వున్న శ్రీహరికోటలోని సతిష్ ధవన్ అంతరిక్ష ప్రయోగ కేంద్రంలోని రెండవ ప్రయోగ వేదిక నుండి సోమవారం జూన్ 5. 2017న ప్రయోగించారు అనుకున్న విధంగా ప్రయోగం విజయవంతం అయ్యింది. మొదటి సారిగా చేసిన మార్క్3డీ1 ఉపగ్రహ నౌక ప్రయోగం విజయవంతం అయ్యింది. అనుకున్న విధంగా జీశాట్-19 ఉపగ్రహాన్ని కక్షలో ప్రవేశ పెట్టినది. ఈ ప్రయోగంతో 3నుండిచ్4 టన్నుల బరువున్న ఉపగ్రహాలను కక్ష్యలో ప్రవేశ పెట్తగల సామర్ధ్యం పొంది, ఇలాంటి అంతరిక్ష పరిజ్ఞానంకలిగిన అమెరికా, రష్యా, యూరొఫ్, చైనా, జపాన్ దేశాల సరసన చేరింది ఇంతకుముందు 2. 2-2. 5టన్నుల ఉపగ్రహాలను మాత్రమే ప్రవేశపెట్టారు.
జీశాట్-6A
ఈ ఉపగ్రహం బరువు 2140 కిలోలు .ఇందులో 6 మీటర్ల వ్యాసం వున్న తెరచుకోనుఎంటేన్నా ఉంది. దానితో పాటు హబ్ సమాచారానికై 0.80మీటర్ల ఎంటేన్నా అదనంగా ఉంది.ఈ ఉపగ్రహం మొత్తం పరిమాణం కొలతలు 1.53X1.65X2.4 మీటర్లు.ఉపగ్రహం విద్యుత్తు శక్తి విలువ3119 watts.ఈ ఉపగ్రహం I-2K స్పేస్ క్రాఫ్ట్ బస్ కల్గి ఉంది.
ఈ ఉపగ్రహం సమాచార ఉపగ్రహం.ఈ ఉపగ్రహంలో అయిదు ఎస్ బాండ్ స్పార్ట్ బీమ్స్ ఏర్పాటు చేసారు. మొబైల్ బ్రాడ్ బాండ్ సేవలకు ఈ ఎస్ బాండ్ బీమ్‌లు ఉపయోగ పడును.అలాగే ఒక సి బాండ్ బీమ్ కల్గి ఉంది. ఉపగ్రహంలో అమర్చిన రెండు ఎంటేన్నాలు మొబైల్ పోనులకు నాణ్యమైన సిగ్నల్స్ అందించును.ఈ ఉపగ్రహం పదేళ్ళ పాటు సేవలు అందించును.ఈ ఉపగ్రహ ప్రయోగం కోసం ఇస్రో 270 కోట్ల రూపాయలను ఖర్చు చేసింది.ఈ ఉపగ్రహం మొత్తం బరువు 2140 కిలోలు కాగా అందులో నిల్వ చేసిన ఇంధనం బరువు 1,132 కిలోలు.ఈ ఇంధనం ఉపగ్రహం మొదట రాకెట్ వలన బదిలీ కక్షలో ప్రవేశ పెట్టిన తరువాత ఉపగ్రహాన్ని అసలైన కక్ష్యలోకి పంపుటకు ఉపయోగపడును. ఈ ఉపగ్రహంలో ఇస్రో తొలిసారిగా 6 మీటర్ల వ్యాసం వున్నా ఎంటేన్నాను ఉపయోగించారు.ఈ ఎంత పెద్ద ఎంటేన్నా వలన ఎక్కువ సమాచారాన్ని నాణ్యతగా ప్రసారం చెయ్యవచ్చు.జీ శాట్- 6ఏ అత్యంత శక్తివంతమైన ఎస్ బాండ్ కల్గిన రెండవ సమాచార ఉపగ్రహం కాగా మొదటిది జీ శాట్-6 ఉపగ్రహం.2015 ఆగస్టులో ప్రయోగించిన జీ శాట్-6 ఉపగ్రహానికి అనుబంధంగా జీ శాట్- 6 ఏ ఉపగ్రహం పనిచేస్తుంది.2017-2018 సంవత్సరానికి సంబంధించి జీ శాట్- 6ఏ చివరి ప్రయోగం. అలాగే 2018 కి సంబంధించి ఇస్రో మొదటి ప్రయోగం. ఈ ప్రయోగం విజయవంతంగా ముగిసింది.
తెరచుకునే ఎంటేన్నా
తెరచుకునే ఎంటేన్నా/అంటేన్నా కల్గి వుండటం ఈ ఉపగ్రహం ప్రత్యేకత.ప్రయోగ సమయంలో ముడుచుకుని వుండే దీని మొదటి ఎంటేన్నాఉపగ్రహం, కక్ష్యలోకి చేరినాక గొడుగులా తెరచుకుంటుంది. ఈ ఎంటేన్నా 6 మీటర్ల వెడల్వు ఉంది. ఇప్పటి వరకు ఇస్రో తయారు చేసిన ఎంటేన్నాకు మూడు రెట్లు పెద్దది.ఈ ఉపగ్రహం కేవలం సమాచార ప్రసారంతో పాటు మిలిటరీకి కుడా సేవలు అందించును.
ఎస్ బాండ్ అనగా నేమి?దీని ప్రత్యేకత ఏమిటి?
ఎస్ బాండ్ అనేది 2 నుండి 4 గేగా హెడ్జ్ (GHz) పౌనః పున్యం కల్గిన ఎలక్ట్రోమాగ్నెటిక్ స్పెక్ట్రం. ఇది 3.0 GHz వద్ద (UHF), (SHF) ను సాధారణ సరిహద్దు దాటి పని చేయును.ఎస్ బాండ్‌ను వాతావరణ రాడారు లలో, షిప్/నౌకల ఉపరితల రాడార్లలో, మరి కొన్నిరకాల సమాచార ప్రసార ఉపగ్రహాలలో ఉపయోగిస్తారు.ఎస్ బాండును ఎంతో ఉపయుక్క్త బాండ్ సర్వీసు. ఎస్ బాండు యొక్క2.5 గేగా హెడ్జ్ బాండ్ ను 4G సర్వీసులో ప్రపంచ వ్యాప్తంగా ఉపయోగిస్తారు.
ప్రయోగం తేది- జిఎస్ఎల్ వి –ఎఫ్08 వాహకనౌక వివరాలు
2018 మార్చి నెల 29 వ తారీఖు సాయంత్రం సరిగా 4:56 గంటలకు నెల్లూరు జిల్లాలోని శ్రీహరికోటలో ఉన్న సతిష్ ధవన్ అంతరిక్ష ప్రయోగ కేంద్రంలో వున్న రెండవ ప్రయోగ వేదిక నుండి ప్రయోగించారు.ఈ ఉపగ్రహాన్ని జిఎస్ఎల్‌వి –ఎఫ్08 ఉపగ్రహ వాహక నౌక ద్వారా అంతరిక్షములో ప్రవేశ పెట్టారు.జిఎస్ఎల్ వి రాకెట్ లు మూడు దశలను మాత్రమే కల్గి వుండును. మూడో దశ పైభాగాన ఉపగ్రహం అమర్చి వుండును.మొదటి దశలో ఘన ఇంధనం వుండును.దాని ఉపరితలం మీద అమర్చిన రెండు ఎర్త్ చోదకాలు ద్రవ ధనాన్ని కల్గి వుండును.రాకెట్ రెండవదశ ద్రవ ఇంధనాన్ని కల్గి వుండును.మూడవ దశ క్రయోజనిక్ ఇంజను .ఇందులో ఆక్సిజన్ను మైనస్ 183°C వద్ద ద్రవరూపంలో నిల్వ చెయ్యగా, హైడ్రోజన్ మైనస్ 250 °C వద్ద నిలవ చేసి ఉపయోగిస్తారు. ఈ క్రయోజనిక్ ఇంజనును స్వదేశీయంగా తయారు చేస్తారు. జిఎస్ఎల్ వి –ఎఫ్08 రకపు వాహక నౌక ద్వారా 3.0టన్నుల వరకు బరువు ఉన్న ఉపగ్రహాన్ని భూస్థిర లేదా భూసమవర్త కక్ష్యలో ప్రవేశ పెట్టవచ్చును. జీఎస్‌ఎల్‌వి-ఎఫ్08 ఉపగ్రహ ప్రయోగం ప్రారంభం బుధవారం (2018 మార్చి 28 వ తారిఖు) మధ్యహాన్నం 1:56 గంటలకు కౌంట్ డౌన్ మొదలై 27 గంటలు ఎటువంటీ విఘ్నం లేకుందా గురువారం సాయంత్రం 4:56 గంటలవరకు కొనసాగింది.49.1 మీటర్ల పొడవు, మూడూదశలు వున్న జీఎస్‌ఎల్‌వి-ఎఫ్08 ఉపగ్రహ వాహక నౌక ప్రయోగ కెంద్రం నుండి బయలు దేరిన 17 నిమిషాల తరువాత జీశాట్-6A ను విజయవంతంగా కక్ష్యలో వదిలినది. 49.1 మీటర్ల పొడవున్న జిఎస్ఎల్‌వి –ఎఫ్08 4:56 నిమిషాలకు నిప్పులు కక్కుకుంటూ గగనం తలంలోని తన లక్ష్యం వైపు దూసుకెళ్లింది.మొదటి దశను ఒక్కొక దానిలో 42.7 టన్నుల ద్రవ ఇంధనం వున్న నాలుగు బూస్టర్లు (170.8 టన్నులు), కోరుఅలోను దశలోని 138.11 టన్నుల ఘన ఇంధ్నం సహాయంతో రాకెట్ 151 సెకన్లలలో పూర్తి అయ్యీంది.రెండవ దసలో 39.48 టన్నుల ద్రవఇంధనం సహాయంతో గగనమ్లో 285 సెకన్లపాటు దూసుకెళ్లింది..తరువాత చివరి మూడో దశ అయిన క్రయోనిక్ దశలో 12.84 టన్నుల ఇంధనాన్ని మండించి 1065 సెకన్లలలో పూర్తి అయ్యింది.తరువాత తరాకెట్ ఉపగ్రహన్ని కక్ష్యలో ప్రవేశపెట్టినది.
ఉపగ్రహ భూనియంత్రణ కేంద్రంతో సంబంధాలు తెగిపోయిన జీశాట్-6A
ఉపగ్రహాన్ని విజయవంతంగా బదిలో కక్ష్యలో ప్రవేశ్హపెట్తినప్పటికి, ఉపగ్రహాకక్ష్య పెంచే ప్రయత్నంలో ఏర్పడిన సాంకేతిక లోపం వలన భూనియంత్రణ కేంద్రంతో జీశాట్-6A సంబంధాలు తెగిపోయినవి.కర్నాటక రాష్ట్రంలోని హాసన్ వద్ద వున్నఉపగ్రహ భూనియంత్రణ కేంద్రం సిబ్బంది ఉపగ్రహాకక్ష్య పెంచే ప్రయత్నంచేసారు.శుక్ర, శనివారాలు అనుకున్న విధంగా ఉపగ్రహ కక్షను పెంచారు.ఆదివారం తెల్లవారు జామున మూడో విడతగా ఉపగ్రహ కక్ష్యను 36 కిలోమీటర్లకు చేర్చుటకు ప్రయత్నిస్తుండగా హఠాత్తుగా ఉపగ్రహంలో విద్యుత్తు షార్ట్ సర్కుట్ జరిగి సంకేతాలు ఆగిపోయాయి.ఈ విషయాన్ని ఇస్రో అధికారికంగా ప్రకటించింది.
ఇప్పటివరకు కక్ష్యలో చేరాక విఫలమైన ఉపగ్రహాలు
గతంలో ఇస్రో జూలై 10,2006 న ప్రయోగించిన ఇన్శాట్ 4C ఉపగ్రహం ప్రాథమిక కక్షనుండి అసలు కక్ష్యలో వెళ్ళు సమయంలో విఫలమైనది.అలాగే 2017 లో పంపిన ఐఅర్‌ఎస్‌ఎస్‌ఎస్ -1 హెచ్ కూడా దాని ఉష్ణకవచం తెరచుకోక పోవడం వలన అంతరిక్షంలో చక్కర్లు కొడుతున్నది.ఇప్పుడు జీశాట్-6A విద్యుత్తు షార్ట్ సర్లుట్ వలన సంబంధాలు కోల్ఫొయినది.
మూలాలు/ఆధారాలు
వర్గం:కృత్రిమ ఉపగ్రహాలు వర్గం:జీశాట్ శ్రేణి ఉపగ్రహాలు
అయ్యారే
అయ్యారే 2012, జనవరి 20న విడుదలైన తెలుగు చలనచిత్రం. సాగర్‌ కె చంద్ర దర్శకత్వం వహించిన ఈ చిత్రంలో రాజేంద్ర ప్రసాద్, శివాజీ, అనిషా సింగ్, సాయి కుమార్, ఎమ్.ఎస్.నారాయణ, ఆలీ, శ్రీనివాస రెడ్డి, హర్షవర్ధన్, మెల్కోటె ముఖ్యపాత్రలలో నటించగా, సునీల్ కశ్వప్ సంగీతం అందించారు.
ఇతర లంకెలు
వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:తెలుగు హాస్యచిత్రాలు వర్గం:రాజేంద్ర ప్రసాద్ నటించిన సినిమాలు వర్గం:శివాజీ నటించిన చిత్రాలు వర్గం:సాయి కుమార్ నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:ఆలీ నటించిన సినిమాలు వర్గం:వేణుమాధవ్ నటించిన చిత్రాలు వర్గం:2012 తెలుగు సినిమాలు
హాజీపూర్ శాసనసభ నియోజకవర్గం
హాజీపూర్ శాసనసభ నియోజకవర్గం బీహార్ రాష్ట్రం, వైశాలి జిల్లాలోని అసెంబ్లీ నియోజకవర్గలలో ఒకటి. 2015 బీహార్ శాసనసభ ఎన్నికలలో, VVPAT-ఎనేబుల్డ్ ఎలక్ట్రానిక్ ఓటింగ్ మెషీన్లను కలిగి ఉన్న 36 సీట్లలో ఇది ఒకటి.
మూలాలు
వర్గం:బీహార్ శాసనసభ నియోజకవర్గాలు
సౌభాగ్యవతి (1959 సినిమా)
సౌభాగ్యవతి 1957లో అదే పేరుతో విడుదలైన తమిళ సినిమాకు డబ్బింగ్ సినిమా. సావిత్రి, జెమినీ గణేశన్ జంటగా నటించిన ఈ జానపద సినిమా 1959, ఫిబ్రవరి 20వ తేదీన విడుదలయ్యింది. జంపన చంద్రశేఖరరావు ఈ చిత్రానికి దర్శకత్వం వహించాడు.
పాటలు
ఈ చిత్రంలోని పాటలకు శ్రీశ్రీ సాహిత్యాన్ని అందించగా పెండ్యాల నాగేశ్వరరావు స్వరపరిచాడు.
బయటి లింకులు
వర్గం:సావిత్రి నటించిన సినిమాలు వర్గం:ఎస్.వి.రంగారావు నటించిన సినిమాలు వర్గం:డబ్బింగ్ సినిమాలు వర్గం:జానపద చిత్రాలు
మెహగావ్ శాసనసభ నియోజకవర్గం
మెహగావ్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం భిండ్ జిల్లా, భిండ్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
హాలీ బెర్రీ
హాలీ మరియా బెర్రీ (1966 ఆగస్టు 14న మరియా హాలీ బెర్రీగా జననం) అమెరికన్ నటి. మాన్‌స్టర్స్‌ బాల్ (2001)లో ఆమె నటనకు గాను ఉత్తమ నటి విభాగంలో అకాడమీ పురస్కారం అందుకుంది. అకాడమీ పురస్కారం అందుకున్న ఏకైక ఆఫ్రికన్ అమెరికన్ సంతతి మహిళగా నిలిచింది.
అకాడమీ అవార్డుతో పాటుగా 2000 దశకంలో ఎక్స్-మ్యాన్‌(2000)లో స్టార్మ్ పాత్ర, స్వార్డ్‌ఫిష్ (2001), గోతికా (2003) లాంటి థ్రిల్లర్లలో పాత్రలు, గూఢచారి తరహా సినిమా డై అనదర్ డే (2002)లో బాండ్ గర్ల్ జింక్స్ పాత్ర వంటి మంచి అవకాశాలు పొందింది. ఎక్స్-మ్యాన్ సీక్వెళ్ళు అయిన ఎక్స్-2 (2003), ఎక్స్-మెన్: ద లాస్ట్ స్టాండ్ (2006) సినిమాల్లో కనిపించింది. 2010 దశకంలో సైన్స్ ఫిక్షన్ సినిమా క్లౌడ్ అట్లాస్ (2012), క్రైమ్ థ్రిల్లర్ ద కాల్ (2013), ఎక్స్-మెన్: డేస్ ఆఫ్ ఫ్యూచర్ పాస్ట్ (2014), యాక్షన్ సినిమాలు కింగ్స్‌మేన్: ద గోల్డెన్ సర్కిల్ (2017), జాన్ విక్: చాప్టర్ 3 - పారాబెలమ్ (2019) వంటి సినిమాల్లో చేసింది.
2000 దశకంలో హాలీవుడ్‌లో బెర్రీ అత్యధిక పారితోషకం అందుకున్న నటీమణుల్లో ఒకామె. అంతేకాక తాను నటించిన పలు సినిమాల నిర్మాణంలో భాగమైంది. రెవలాన్ కంపెనీకి స్పోక్స్ మోడల్‌గా పనిచేసింది. మొదట డేవిడ్ జస్టిస్ అన్న బేస్‌బాల్ ఆటగాణ్ణి, తర్వాత గాయకుడు-గేయ రచయిత ఎరిక్ బెనేట్‌ని, ఆపైన నటుడు ఓలివియర్ మార్టినెజ్‌ని పెళ్ళిచేసుకుంది. ఆమె బాయ్‌ఫ్రెండ్ మోడల్ గాబ్రియెల్ ఆబ్రేతో ఒక అమ్మాయిని, మూడవ భర్త మార్టినెజ్‌తో ఒక కొడుకుని కన్నది.
2019 వరకు ఒక అకాడమీ అవార్డు (మాన్‌స్టర్స్ బాల్), ఎమ్మీ అవార్డు- ప్రైమ్‌టైమ్, గోల్డెన్ గ్లోబ్ అవార్డు (ఇంట్రొడ్యూసింగ్ డొరోతీ డాన్‌డ్రిడ్జ్), రెండు సిల్వర్ యాక్టర్స్ గిల్డ్ పురస్కారాలు (ఇంట్రొడ్యూసింగ్ డొరోతీ డాన్‌డ్రిడ్జ్, మాన్‌స్టర్స్ బాల్) అందుకుంది. ఈ పురస్కారాలన్నీ 2001లో చేసిన మాన్‌స్టర్స్ బాల్ సినిమాలోనూ, 1999లో చేసిన ఇంట్రొడ్యూసింగ్ డొరోతీ డాన్‌డ్రిడ్జ్ టెలివిజన్ ఫిల్మ్‌లోనూ నటనకీ లభించాయి.
మూలాలు
వర్గం:అమెరికా సినిమా నటులు వర్గం:1966 జననాలు వర్గం:హాలీవుడ్ నటీమణులు
రాజు గారి గది 2
కథ
ఈ సినిమా ముగ్గురు యువకులు అశ్విన్ (ఆశ్విన్ బాబు), కిషోర్ (వెన్నల కిషోర్), ప్రవీణ్ (ప్రవీణ్) లతొ ప్రారంభమవుతుంది. వీరు ముగ్గురు కళాశాల రోజులలో మంచి స్నేహితులు. వారు రిసార్ట్ వ్యాపారంలో పెట్టుబడి పెట్టడంద్వారా వారి జీవితాలను కొనసాగించాలనుకుంటారు. వారు ఇంట్లోంచి డబ్బులు తెచ్చి రాజుగారి రిసార్ట్స్ ను అద్దెకు తీసుకుని రిసార్ట్ బిజినెస్ ప్రారంభిస్తారు. అయితే ఆ రిసార్ట్ లో ఆత్మ తాలూకు ఆనవాళ్లు వారికి కనిపిస్తాయి. అక్కడకు పర్యాటకునిగా వచ్చిన సీరత్ కపూర్ ద్వారా అక్కడ ఆత్మ ఉందని తెలుసుకున్న వాళ్లు  ఆ ఊర్లోని చర్చి ఫాదర్ (నరేష్) ని పిలుస్తారు. కానీ అతను కూడా  ఆత్మను అంతం చెయ్యలేక ఓ మెంటలిస్ట్ రుద్ర (అక్కినేని నాగార్జున) ని రంగంలోకి దిగుతాడు. అలా ఆ రిసార్ట్ లోనికి వచ్చిన మెంటలిస్ట్ రుద్ర ఆ రిసార్ట్ లో ఉన్న  ఆత్మ ఎవరి మీదో పగతో ఉందో తెలుసుకుంటాడు. రుద్ర తన ప్రత్యేక శక్తులనుపయోగించి పోలీసు డిపార్టుమెంటుకు సహకరించి ఆత్మ గూర్చి తెలుసుకుంటాడు.
ఆ రిసార్టులో జరిగిన మిస్టారీని రుద్ర చేదిస్తాడు. ఆ రిసార్టులో ఉన్న ఆత్మ ఒక అమ్మాయి అమృత (సమంత) దిగా గుర్తిస్తాడు. ఆ ఆత్మ తన మరణానికి కారణం తెలుసుకోలేక పోయింది. ఆమెకు సహాయం చేయడానికి రుద్ర అంగీకరిస్తాడు. ఆమె గతాన్ని ఒకసారి బహిర్గతం చేస్తుంది.
అమృత తెలివైన, ప్రతిభావంతురాలైన అమ్మాయి. ఆమె తండ్రి ఉన్నత విలువలు కలిగిన పరంధామయ్య (రావు రమేశ్). కళాశాల విహారయాత్రకోసం వెళ్ళినపుడు ఆమె స్నానంచేసినపుడు ఎవరో రహస్యంగా చిత్రీకరిస్తారు. ఆ చిత్రాలను ఇంటర్‌నెట్ లో అప్‌లోడ్ చేస్తారు. అవమానంతో ఆమె తండ్రి మరణిస్తాడు. ఆమె తండ్రి చావును భరించలేక సమాజంలో తలెత్తుకోలేక భవనంపైనుండి దూకి ఆత్మహత్య చేసుకుంటుంది. అసలైన అపరాధిని పట్టుకోవడానికి రుద్ర విచారణ ప్రారంభిస్తాడు. చివరికి ఆయన ఆ మిస్టరీని ఛేదిస్తాడు. ఆమె చదువుతున్న కళాశాల వైశ్ ఛాన్సలర్ చంద్రశేఖర్ (దేవన్) కుమార్తె కిరణ్ (అభినయ) కారణమని తెలుసుకుంటాడు. అమృతలో (నందు) ను ప్రేమిస్తున్నందుకు, తెలివైనదానిగా ప్రాముఖ్యత పొందినందుకు అసూయతో కిరణ్ ఈ విధంగా చేసినదని తెలుసుకుంటాడు. అది తెలుసుకున్న అమృత తన మరణానికి కారణమైన కిరణ్ ను అంతమొందించాలనుకుంటుంది. కానీ రుద్ర ఆమె తండ్రి తెలిపిన నీతి పద్యం చెప్పి దాని అర్థాన్ని వివరించి ఆమెను ఆపుతాడు. అపుడు ఆమె ఆత్మ శాంతిస్తుంది. చివరకు ఆ యువకులు ఆ రిసార్టును "సెల్ ఫోన్లు వాడరాదు. సెల్ఫీలు తీయరాదు" అనే నినాదంతో నడుపుతారు. రుద్ర కొత్త విచారణకు వెళ్ళిపోతాడు.
నిర్మాణం
రాజు గారి గది 2, నాగార్జున అక్కినేనితో నిర్మిచతలపెట్టిన కొత్త ప్రాజెక్టును అన్నపూర్ణా స్టుడియోస్ లో 2016 నవంబరు 27 న కె. రాఘవేంద్రరావు మొదటి సీన్ ను క్లాప్రం ద్వారా ప్రారంభించారు. నిర్మాత ప్రసాద్ వి. పొట్లూరి మొదటి షాట్ ను ఓంకార్ దర్శకత్వం చేస్తున్నప్పుడు కెమేరా స్విచ్ ఆన్ చేసాడు. ప్రధాన ఫొటొగ్రహీ ఫిబ్రవరి 2017న హైదరాబాదులో ప్రారంభించడం జరిగింది. 2017 ఆగస్టు 29 న నాగార్జున పుట్టిన రోజు నాటు సినిమా తయారైనది. దీని ట్రైలర్ 2017 సెప్టెంబరు 29న అక్కినేని నాగేశ్వరరావు జన్మదినం సందర్భంగా విడుదల చేసారు. ఈ సినిమాలో చూపబడిన రిసార్టు పాడిచ్ఛేరిలో గల లీపాండి.
మూలాలు
వర్గం:2017 తెలుగు సినిమాలు వర్గం:సమంత నటించిన సినిమాలు
రోసెరా లోక్‌సభ నియోజకవర్గం
రోసెరా లోక్‌సభ నియోజకవర్గం బీహార్ రాష్ట్రం, సమస్తిపూర్ జిల్లాలోని లోక్‌సభ నియోజకవర్గం. 2008లో ఈ నియోజకవర్గం సమస్తిపూర్ లోక్‌సభ నియోజకవర్గంలో భాగమైంది.
మూలాలు
వర్గం:బీహార్ లోక్‌సభ నియోజకవర్గాలు
సంవత్సరాల వారీగా విడుదలైన తెలుగు సినిమాల జాబితా
విడుదల సంవత్సరం వారీగా తెలుగు సినిమాల జాబితా
1931
thumb
2021
వర్గం:జాబితాలు వర్గం:తెలుగు సినిమా జాబితాలు
ఇంక్ కార్ట్రిడ్జ్
ఇంక్ కార్ట్రిడ్జ్ (Ink cartridge లేదా ఇంక్‌జెట్ కార్ట్రిడ్జ్ - inkjet cartridge) అనేది ద్రవ సిరాను కలిగి ఉండే చిన్న కంటైనర్, ఇది ఇంక్‌జెట్ ప్రింటర్‌లలో కాగితంపై టెక్స్ట్ మరియు చిత్రాలను రూపొందించడానికి ఉపయోగించబడుతుంది. ఇంక్ కాట్రిడ్జ్‌లు సులభంగా మార్చగలిగేలా రూపొందించబడ్డాయి, వినియోగదారులు అవసరమైనప్పుడు కొత్త వాటి కోసం ఖాళీ కాట్రిడ్జ్‌లను మార్చుకోవడానికి వీలు కల్పిస్తుంది. ఇంక్ కాట్రిడ్జ్‌లు సాధారణంగా అవి కలిగి ఉన్న సిరా రంగును సూచించడానికి రంగు-కోడ్ చేయబడతాయి. ఉదాహరణకు, ఒక నల్ల ఇంక్ కార్ట్రిడ్జ్ సాధారణంగా నలుపు కోసం "K" అక్షరంతో లేబుల్ చేయబడుతుంది, అలాగే రంగు సిరా కాట్రిడ్జ్‌లు సియాన్‌కు "C", మెజెంటా కోసం "M", పసుపు రంగు కోసం "Y" అక్షరాలతో లేబుల్ చేయబడివుంటాయి. ఇంక్ కాట్రిడ్జ్‌లు వివిధ రకాల పరిమాణాలు మరియు సామర్థ్యాలలో లభిస్తాయి మరియు వాటి జీవితకాలం ప్రింటర్ మోడల్, ప్రింటింగ్ చేసే రకం మరియు ఉపయోగించిన ఇంక్ నాణ్యత వంటి అంశాలపై ఆధారపడి ఉంటుంది. కొన్ని ఇంక్ కాట్రిడ్జ్‌లు రీఫిల్ చేయడానికి వీలుగా రూపొందించబడ్డాయి, మరికొన్ని వాడిపారేసేలా రూపొందించబడ్డాయి మరియు సిరా అయిపోతే వాటి స్థానంలో కొత్త వాటిని ఉంచారు.
"K" అనేది ప్రింటర్‌లోని నల్ల ఇంక్ కార్ట్రిడ్జ్‌ని సూచిస్తుంది. ప్రింటర్ యొక్క ఇంక్ సెట్‌లోని ఇతర మూడు రంగుల (సియాన్, మెజెంటా మరియు పసుపు) నుండి నలుపు సిరాను వేరు చేయడానికి "K" అక్షరం ఉపయోగించబడుతుంది. "K" కాట్రిడ్జ్‌ని కొన్నిసార్లు "బ్లాక్ కీ" క్యాట్రిడ్జ్‌గా సూచిస్తారు, ఎందుకంటే ఇది ప్రింట్‌అవుట్‌లో పూర్తి స్థాయి రంగులను ఉత్పత్తి చేయడానికి ఇతర రంగు కాట్రిడ్జ్‌లతో కలిపి ఉపయోగించబడుతుంది.
మరోవైపు, "CMY" అంటే సియాన్, మెజెంటా, పసుపు, ఇవి కాంతి యొక్క ప్రాథమిక రంగులు. ప్రింటింగ్‌లో, ఈ రంగులను వివిధ నిష్పత్తిలో కలపడం ద్వారా అన్ని ఇతర రంగులను సృష్టించడానికి ఉపయోగిస్తారు. వివిధ మొత్తాలలో సియాన్, మెజెంటా, పసుపు సిరాను కలపడం ద్వారా, ప్రింటర్ విస్తృత శ్రేణి రంగులను ఉత్పత్తి చేస్తుంది. దీనిని CMY కలర్ మోడల్ అని పిలుస్తారు మరియు చాలా ఇంక్‌జెట్ ప్రింటర్లలో ఉపయోగించబడుతుంది. "K" అనేది బ్లాక్ ఇంక్ కార్ట్రిడ్జ్‌ని సూచిస్తుంది, ఇది ప్రింటింగ్‌లో పూర్తి స్థాయి రంగులను ఉత్పత్తి చేయడానికి CMY రంగు కాట్రిడ్జ్‌లతో పాటు ఉపయోగించబడుతుంది. CMY అనేది ప్రింట్‌అవుట్‌లో అన్ని ఇతర రంగులను సృష్టించడానికి ఉపయోగించే ప్రాథమిక రంగు కాట్రిడ్జ్‌లను సూచిస్తుంది.
ప్రపంచ సాంస్కృతిక మండలాలు
ఏదైనా ఒక సమాజంలోని ప్రజల జీవనశైలిని ఆ సమాజం యొక్క సంస్కృతిగా అభివర్ణించవచ్చు. సంస్కృతి పరంగా ఒకే విధమైన సజాతీయ లక్షణాలు గల భూప్రాంతాలన్నిటిని కలిపి ఒక సాంస్కృతిక మండలం (Cultural Realm) అని వ్యవహరిస్తారు. అంటే ఒక సాంస్కృతిక మండలం, దాదాపుగా ఒక విలక్షణమైన సంస్కృతిని స్పష్టంగా ప్రతిబింబిస్తుంది. సాంస్కృతిక మండలం అనేది సాంస్కృతిక మానవ శాస్త్రంలో ఒక భావన. ఏదైనా ఒక కాలక్రమంలో పర్యావరణం పరంగాను, సంస్కృతి పరంగాను ఏకరూపకత కలిగివున్న భౌగోళిక ప్రాంతాన్ని సాంస్కృతిక మండలం గా పేర్కొనవచ్చు.
బి. సి. జి టీకా
బాసిల్లస్ కాల్మెట్-గురిన్ (బిసిజి) వాక్సిన్ అనేది ప్రధానంగా క్షయ వ్యాధిని నిరోధించటానికి ఉపయోగించే టీకా. క్షయ వ్యాధి లేదా కుష్టు వ్యాధి సాధారణంగా ఉన్న దేశాలలో, ఆరోగ్యకరమైన శిశువులకు వారు పుట్టిన సమయాన్ని బట్టి వీలైనంత త్వరగా ఒక మోతాదు వారికి వేయాలని సిఫార్సు చేయబడింది. హెచ్‌ఐవి/ఎయిడ్స్ ఉన్న పిల్లలకు టీకాలు వేయకూడదు. క్షయవ్యాధి సాధారణం కాని ప్రదేశాలలో, క్షయవ్యాధి యొక్క అనుమానాస్పద కేసులు ఒక్కొక్కటిగా పరీక్షించబడి, చికిత్స చేయబడే సమయంలో అధిక ప్రమాదం ఉన్న పిల్లలు మాత్రమే ప్రత్యేకంగా అంటువ్యాధుల నుంచి రక్షణ పొందుతారు. క్షయవ్యాధి లేని, ఇంతకుముందు అంటువ్యాధుల నుంచి రక్షణ పొందని, కానీ తరచుగా వ్యాధికి గురయ్యే వయోజనులు అంటువ్యాధుల నుంచి రక్షణ పొందవచ్చు.undefined బిసిజికి బురులి అల్సర్ ఇన్ఫెక్షనుకు, ఇతర నాన్టబెర్క్యులస్ మైకోబాక్టీరియా ఇన్ఫెక్షన్లకు వ్యతిరేకంగా పోరాడగలిగే కొంత ప్రభావాన్ని కలిగియుంది. అదనంగా ఇది కొన్నిసార్లు మూత్రాశయ క్యాన్సర్ చికిత్సలో భాగంగా ఉపయోగించబడుతుంది.
రక్షణ రేట్లు విస్తృతంగా మారుతూ ఉంటాయి, అవి గడచిన పది నుంచి ఇరవై సంవత్సరాల మధ్యవి అయి ఉంటాయి. పిల్లలలో 20% మంది వ్యాధి బారిన పడకుండా ఇది నిరోధిస్తుంది, వ్యాధి బారిన పడిన వారిలో వ్యాధి పెరగకుండా సగం వరకు రక్షిస్తుంది. ఇంజెక్షన్ ద్వారా చర్మానికి టీకా ఇవ్వబడుతుంది. సాక్ష్యం ద్వారానైనా అదనపు మోతాదులకు మద్దతు లభించదు. ఇది కొన్ని రకాల మూత్రాశయ క్యాన్సర్ల చికిత్సలో కూడా ఉపయోగించబడుతుంది.
ప్రపంచ సాంస్కృతిక మండలాలు
సాంస్కృతిక అంశాల సజాతీయత ఆధారంగా గా ప్రపంచంలో వివిధ సాంస్కృతిక మండలాలను గుర్తించడానికి టానీబీ (Toynbee), బ్రోక్ వెబ్ (Brock Webb), డి-బ్లిజ్ వంటి శాస్త్రజ్ఞులు ప్రయత్నించారు. సాంస్కృతిక మండలాల వర్గీకరణలలో డి-బ్లిజ్ వర్గీకరణను సమగ్రమైనది. ఇతని ప్రకారం ప్రపంచం 12 ప్రధాన సాంస్కృతిక మండలాలుగా విభజితమైంది. సాంస్కృతిక ప్రపంచీకరణ ప్రక్రియలపై సామాజిక శాస్త్రవేత్తలు చేస్తున్న పరిశోధనల కారణంగా నేడు సాంస్కృతిక మండలాల నిర్వచనం సైద్ధాంతికంగానే కాక ఆచరణాత్మకంగాను కొత్త ఆసక్తులను రేకెత్తిస్తుంది.
బి. సి. జి టీకా
తీవ్రమైన దుష్ప్రభావాలు చాలా అరుదు. ఇంజెక్షన్ చేసిన ప్రదేశంలో తరచుగా ఎర్రగా అవటం, వాపు, తేలికపాటి నొప్పి ఉంటుంది. మానిన తరువాత కొంత మచ్చతో ఒక చిన్న పుండు కూడా ఏర్పడవచ్చు. రోగనిరోధక శక్తి తక్కువగా ఉన్నవారిలో దుష్ప్రభావాలు చాలా సాధారణంగా, మరింత తీవ్రంగా ఉండే అవకాశం ఉంది. గర్భధారణలో సమయంలో ఉపయోగించటానికి ఇది సురక్షితం కాదు. ఈ టీకా మొదట మైకోబాక్టీరియం బోవిస్ నుండి అభివృద్ధి చేయబడింది, ఇది సాధారణంగా ఆవులలో కనిపిస్తుంది. ఇది బలహీనపడినప్పటికీ ఇప్పటికీ ఇది ప్రత్యక్షంగా ఉంది.
ప్రపంచ సాంస్కృతిక మండలాలు
సాంస్కృతిక మండలాలు-ప్రభావిత అంశాలు
సాంస్కృతిక మండలాల అధ్యయనంలో పెక్కు అంశాలను పరిగణలోకి తీసుకొంటారు. ప్రజల యొక్క భాష, ఆహార్యం, ఆచార వ్యవహారాలు, మత విశ్వాసాలు,జాతి, కళలు, సాహిత్యం, శాస్త్ర సాంకేతిక పరిజ్ఞాన స్థాయి వంటి అంశాలు ఆయా సమాజాల యొక్క సంస్కృతిని ప్రతిబింబిస్తాయి. ఈ విధమైన అంశాలలో ప్రబలంగా కనిపించే సజాతీయత, సహ సంబందాలను ఆధారంగా చేసుకొని ప్రపంచ సాంస్కృతిక మండలాలను వర్గీకరించారు.
అయితే సాంస్కృతిక మండలాల అధ్యయనంలో కేవలం మానవ సమాజాల సాంస్కృతిక లక్షణాలనే కాకుండా, ఆయా భౌగోళిక ప్రాంతాల చారిత్రిక నేపధ్యాన్ని, నైసర్గిక స్వరూపం వంటి భోగోళికాంశాలను కూడా పరిగణనలోకి తీసుకొనవలసి ఉంటుంది. సూక్ష్మ స్థాయిలో వర్గీకరించడానికి వాస్తు నిర్మాణ శైలి వంటి అంశాలను కూడా ఆధారంగా తీసుకోవచ్చు. వర్గీకరణకు ఆధారమైన సాంస్కృతిక అంశాలను నిర్ణయించేటప్పుడు జాతిని పరిగణనలోకి తీసుకోవచ్చు కాని జన్యుపరమైన వారసత్వగుణాలు, మానవుల ప్రాధమిక సహజాతాలను పరిగణనలోనికి తీసుకోకూడదు.
బి. సి. జి టీకా
మూలాలు
వర్గం:టీకాలు
ప్రపంచ సాంస్కృతిక మండలాలు
సాంస్కృతిక మండలాలు-ప్రభావిత అంశాలు
ఒక సాంస్కృతిక వ్యవస్థ మొత్తంపై మత విలువల ప్రభావం అపారంగా ఉందని బ్రోక్ వెబ్ విశ్లేషించాడు. ఆ మత ప్రభావం తొలగిపోయినప్పుడు క్రమేణా ఆ నిర్దిష్ట ప్రాంతం యొక్క సంస్కృతి కూడా ప్రభావహీనమవుతుందని సాంస్కృతిక-మత పరిశోధన వెల్లడించింది.
సాంస్కృతిక మండలాల వర్గీకరణ
రాజకీయ, ఆర్ధిక, సామాజిక, సాంస్కృతిక తదితర కోణాలనుండి పరిశీలించడం ద్వారా అనేకమంది, ప్రపంచాన్ని ప్రాంతీకరించడానికి ప్రయత్నించారు. సామాజిక, సాంస్కృతిక అంశాల పరంగా ప్రపంచాన్ని వివిధ సాంస్కృతిక మండలాలుగా ప్రాంతీకరించడానికి భౌగోళిక శాస్త్రవేత్తలతో పాటు, చరిత్రకారులు, మానవ శాస్త్రవేత్తలు, సామాజిక శాస్త్రవేత్తలు అనేక మంది అనేక విధాలుగా కృషి చేశారు. ఇలా సాంస్కృతిక కోణంలో ప్రపంచాన్ని వర్గీకరించినవారిలో వారిలో హంటింగ్టన్ (1996), డి-బ్లిజ్, ముల్లెర్ (1997), ఫెల్మాన్ (2008) మొదలైనవారు ముఖ్యులు. హంటింగ్టన్ ప్రపంచాన్ని 8 సాంస్కృతిక మండలాలు గాను, డి-బ్లిజ్ & ముల్లెర్ లు 12 సాంస్కృతిక మండలాలు గాను, ఫెల్మాన్ 11 సాంస్కృతిక మండలాలు గాను వర్గీకరించారు. బ్లాచే, స్పెన్సర్ (Blache and Spencer) వంటి భౌగోళిక శాస్త్రవేత్తలు సాంస్కృతిక మండలాల అధ్యయనాన్ని మానవ భౌగోళిక శాస్త్రంలో ఒక ముఖ్యమైన అంశంగా భావించారు.
ప్రపంచ సాంస్కృతిక మండలాలకు సంబంధించి ప్రధానముగా 3 వర్గీకరణలు వున్నాయి. అవి
1) టానీబీ (Toynbee) 2) బ్రోక్ వెబ్ (Brock Webb) 3) డి-బ్లిజ్ (De-Blij)
టానీబీ ప్రపంచంలో 26 నాగరికతలు గుర్తించి, ప్రస్తుతం వాటిలో 10 మాత్రమే విలసిల్లుతున్నాయని అభిప్రాయపడ్డాడు.
బ్రోక్ వెబ్ (Brock Webb) వర్గీకరణ
ఇతని ప్రకారం ప్రపంచంలో నాలుగు ప్రధాన సాంస్కృతిక మండలాలు, రెండు ఉప సాంస్కృతిక మండలాలు వున్నాయి. అవి ఇతని ప్రకారం ప్రధాన సాంస్కృతిక మండలాలు
ఉప సాంస్కృతిక మండలాలు
పాశ్చాత్య సాంస్కృతిక మండలం (Occidental Realm)
యూరప్, ఉత్తరమెరికా, లాటిన్ అమెరికా, రష్యా, ఆస్ట్రేలియా, న్యూజీలాండ్ లతో కలసి పాశ్చాత్య మండలం రూపొందింది. ఈ మండలానికి వాయువ్య యూరప్, మధ్యధరా యూరప్ ప్రాంతం కేంద్రం వంటిది. ఈ మండలం క్రైస్తవ మతం ద్వారా బాగా ప్రభావితమయ్యింది. అయినప్పటికి మతపరమైన విలువలను పెద్దగా పట్టించుకోకపోవడం, సంప్రదాయాలను పూర్తిగా పక్కన పెట్టడంతో ఇక్కడి సంస్కృతి, అతి త్వరగా ఆధునీకరణ ప్రభావానికి లోనయ్యింది. నూతన భౌగోళిక ప్రాంతాలను అన్వేషించిన యూరోపియన్లు వలసల ద్వారా తమ సంస్కృతిని సుదూర ప్రాంతాలకు విస్తరించారు. పారిశ్రామికీకరణ అనంతరం బహుముఖంగా విలసిల్లిన ఇక్కడి అభివృద్ధి, మిగిలిన సాంస్కృతిక మండలాలపై ఏదో ఒక రూపేణా ఆధిపత్యం కొనసాగించడానికి ప్రయత్నిస్తున్నది.
ఈ సాంస్కృతిక మండలంలోని వివిధ ప్రాంతాలలో నెలకొన్న పారిశ్రామికీకరణ, వాణిజ్యేకరణ, నగరీకరణ స్థాయీ భేదాలు, వలస పాలనలు, ఆర్ధిక, రా జకీయ వ్యవస్థలు తదితర అంశాల కారణంగా ఈ సువిశాల మండలాన్ని తిరిగి 6 ఉప ప్రాంతాలుగా విభజించారు. i) వాయువ్య యూరప్ ఉప మండలం:    ii) మధ్యధరా యూరప్ ఉప మండలం: iii) ఖండాంతర్గత యూరప్ ఉప మండలం: iv) ఆంగ్లో-అమెరికన్ ఉప మండలం: v) లాటిన్ అమెరికా ఉప మండలం: vi) ఆస్ట్రేలియన్ ఉప మండలం:
'వాయువ్య యూరప్ ఉప మండలం'లో ఇంగ్లాండ్, ఫ్రాన్సు, జర్మనీ, నెదర్లాండ్, స్విట్జర్లాండ్, స్కాండినేవియా తదితర దేశాలు వున్నాయి. ఇది అత్యంత పారిశ్రామికీకరణ, నగరీకరణ చెందిన ఉపమండలం. పాశ్చాత్య సాంస్కృతిక మండలానికి ఇది గుండెకాయ వంటిది. ఇక్కడి ప్రజలు నూతన భౌగోళిక ప్రాంతాల అన్వేషణలో ప్రగతి చూపడమే కాక, వలస రాజ్య స్థాపనలో ఉదృతిగా చొచ్చుకు పోయారు. ఈ సాంస్కృతిక మండలంలోనే పారిశ్రామిక విప్లవం మొట్టమొదట ప్రారంభమైనది.
ఆల్ప్స్ పర్వతాలకు దక్షిణంగా వున్న దేశాలు (పోర్చుగీస్, స్పెయిన్, దక్షిణ ఇటలీ) 'మధ్యధరా యూరప్ ఉప మండలం' యొక్క సాంస్కృతిక పరిధిలోకి వస్తాయి. ఈ ఉప మండలం 15 వ శతాబ్దం వరకూ పాశ్చాత్య సాంస్కృతిక మండలానికి ప్రధాన కేంద్రంగా విలసిల్లింది. నూతన భౌగోళిక అన్వేషణలకు నాంది పలికిన ఈ సాంస్కృతిక మండలం, లాటిన్ అమెరికాలో వలసలు స్థాపించడమే కాక, అక్కడి పురాతన రెడ్ ఇండియన్ల సంస్కృతిని రూపుమాపి లాటిన్ అమెరికాలో తమ సంస్కృతులను ప్రవేశపెట్టింది. రోమన్ కాథలిక్ మత చర్చి ప్రభావం ఎక్కువగా వున్న ఈ మండలంలో ప్రజలు పాతుకుపోయిన సాంప్రదాయిక భావాలతోను, మార్పుకు అంగీకరించని సాంఘిక వ్యవస్థలతోను కొనసాగవలసి వచ్చింది. దీనివల్ల ఈ ఉపమండలం, వాయువ్య యూరప్ ఉప మండలంతో పోలిస్తే పరిమితమైన అభివృద్ధి మాత్రమే సాధించింది. సాధించిన వృద్ధి కూడా చాలా వరకు వ్యవసాయం, దాని అనుబంధ రంగాలలోనే జరిగింది.
'ఆంగ్లో-అమెరికన్ ఉప మండలం'లో ఉత్తరమెరికా ఖండ దేశాలు (కెనడా, అమెరికా) వస్తాయి. చారిత్రకంగా యూరప్ ఖండం నుంచి వచ్చిన వలస ప్రజలచే ఈ మండలం రూపుదిద్దుకొన్నది.
మధ్య అమెరికా, దక్షిణ అమెరికా ఖండాలలో 'లాటిన్ అమెరికా ఉప మండలం' విస్తరించింది. ఇది మధ్యధరా సంస్కృతితో సన్నిహిత సంబంధాలు కలిగి వుంది. ముఖ్యంగా వలస పాలనా కాలంలో స్పానిష్, పోర్చుగీస్ సంస్కృతులు ఇక్కడి స్థానిక సంస్కృతితో సమ్మేళనమవడం వలన ఈ సాంస్కృతిక ఉప మండలం రూపొందింది. ఈ ఉప మండలానికి సంబందించిన సంస్కృతీ సంప్రదాయాలు, ఆచారాలు, భాషలు, కళలు, వాస్తు నిర్మాణ శైలి దాదాపుగా అన్ని అంశాలు స్పానిష్, పోర్చుగీస్ దేశాలచే విశేషంగా ప్రభావితమయ్యాయి. అందువలన ఈ మండలంలోని దేశాలన్నీ మధ్యధరా దేశాలతో ధృడమైన సంబంధాలు కలిగివున్నాయి.
'ఆస్ట్రేలియన్ ఉప మండలం' యొక్క సంస్కృతి దాదాపుగా బ్రిటిష్ సంస్కృతిని పోలి ఉంటుంది. బ్రిటీష్ లేదా వాయువ్య యూరప్ సంస్కృతితో సన్నిహితంగా వున్న కారణంగా ఈ ఉప మండలాన్ని 'వాయువ్య యూరప్ సాంస్కృతిక ఉప మండలం'లో ఒక భాగంగా పరిగణించవచ్చు.
ఇస్లామిక్ సాంస్కృతిక మండలం (Islamic Cultural Realm)
ఈ సాంస్కృతిక మండలం ఉత్తర ఆఫ్రికా, నైరుతి ఆసియా లలో మొరాకో-పాకిస్తాన్-ఇథియోపియాల మధ్య విస్తరించింది. ఉత్తరాఫ్రికా లోని అరబ్ దేశాలు, మధ్య ప్రాచ్య (Middle East) దేశాలు, పాకిస్థాన్ ఈ మండల పరిధిలోకి వస్తాయి. ఈ మండలం శుష్క (arid), అర్ధ శుష్క (semi-arid) ప్రాంతానికి చెందింది. ప్రతికూల వాతావరణ పరిస్థితులు కారణంగా ఇక్కడ జనాభా తక్కువగా వుంది. ఒయాసిస్లు, నదీ పరివాహక ప్రాంతాలు, తీర ప్రాంతాలు అరబ్ సంస్కృతికి పుట్టినిల్లు వంటివి. ఈ మండలానికి ఇస్లాం మత విశ్వాసాలు సజాతీయతను ఆపాదించినప్పటికీ ప్రాంతీయ వైవిధ్యతలు కూడా అనివార్యంగా కనిపిస్తాయి. ఇక్కడి సంస్కృతి అత్యంత సనాతనమైనది. ప్రజలు సాంప్రదాయిక విశ్వాసాలపై ఎక్కువగా ఆధారపడటం వల్ల, వాటికి సరైన ఆధునిక భాష్యం లేకపోవడంతో, ఇక్కడి స్త్రీలలో అత్యధిక నిరక్షరాస్యత నెలకొంది. ఒకప్పుడు మధ్యయుగాలలో ప్రపంచ సాంస్కృతిక కేంద్రాలుగా పరిఢవిల్లిన ఈ దేశాలు, కాలానుగుణంగా వచ్చే మార్పులకి సంసిద్ధం కాకపోవడంతో ప్రస్తుతం వెనుకబడి వున్నాయి. ఈ సాంస్కృతిక మండలం ఇటీవల కొన్ని దశాబ్దాలుగా పాశ్చాత్య సాంస్కృతిక ప్రభావానికి లోనవుతున్నప్పటికీ, ఇక్కడి రాజకీయ, సామాజిక వ్యవస్థలు ఆధునికంగా స్థిరపడలేదని చెప్పవచ్చు.
భారతీయ సాంస్కృతిక మండలం (Indian Cultural Realm)
ఇది భారత ఉపఖండపు సంస్కృతి. ఉత్తరాన హిమాలయాల నుండి, దక్షిణాన హిందూ మహా సముద్రం వరకూ, పశ్చిమాన హిందూకుష్ పర్వతాల నుండి ప్రారంభమై విస్తరించిన హిందూ మత ప్రాబల్యం గల భారత ఉపఖండాన్ని భారతీయ సాంస్కృతిక మండలంగా వ్యవహరిస్తారు. ఇక్కడి సంస్కృతిని బేకర్ 'ఉపఖండపు సంస్కృతి'గా, స్టాంప్ 'వరి సంస్కృతి' (Paddy Culture) గా పేర్కొన్నారు.సనాతన వైదిక విలువలతో అమితంగా ప్రభావితమైన ఇక్కడి సంస్కృతి కర్మ సిద్ధాంతాన్ని అనుసరిస్తుంది. ఉమ్మడి కుటుంబ వ్యవస్థ, గ్రామీణ సాంఘిక వ్యవస్థ, కాఠిన్యమైన కులవ్యవస్థ, జీవనాధార సాగు, రుతుపవన వ్యవస్థ మొదలైనవి ఈ సాంస్కృతిక మండలం యొక్క ప్రధాన లక్షణాలుగా వున్నాయి.
తూర్పు ఆసియా సాంస్కృతిక మండలం
తూర్పు ఆసియా లోని చైనా, మంగోలియా, కొరియా, జపాన్ దీవులలో కూడి బౌద్ధ-కన్ఫ్యూషియస్,తావో, షింటో మత విశ్వాసాల మేళవింపుతో ఏర్పడిన తూర్పు ఆసియా సాంస్కృతిక మండలం సెమిటిక్ మండలంగా అభివర్ణించబడింది.
బ్రోక్ వెబ్ ఆగ్నేయాసియా మండలం, మధ్య ఆఫ్రికా మండలాలను ఉప సాంస్కృతిక మండలాలుగా పరిగణించాడు.
డి-బ్లిజ్ (De Blij) వర్గీకరణ
సాంస్కృతిక మండలాల వర్గీకరణలోకెల్లా డి-బ్లిజ్ వర్గీకరణను సమగ్రమైనదిగా పేర్కొంటారు. 1997 లో ముల్లర్ తో కలసి హెచ్.జె. డి-బ్లిజ్ ఆధునిక ప్రపంచాన్ని 12 సాంస్కృతిక మండలాలుగా విభజించాడు. అవి right|450px|డి-బ్లిజ్ వర్గీకరించిన 12 ప్రపంచ సాంస్కృతిక మండలాలు 1) అరబ్ మండలం 2) యూరప్ మండలం 3) భారతీయ మండలం 4) చైనీస్ మండలం 5) ఆగ్నేయాసియా లేదా ఓరియంటల్ మండలం 6) నీగ్రో ఆఫ్రికన్ మండలం లేదా సబ్ సహారా మండలం 7) ఆంగ్లో-అమెరికన్ మండలం 8) లాటిన్-అమెరికన్ మండలం 9) ఆస్ట్రేలియన్ మండలం 10) రష్యన్ మండలం 11) జపానీస్ మండలం 12) పసిఫిక్ మండలం
ఈ 12 మండలాలలో అరబ్, నీగ్రో-ఆఫ్రికన్, రష్యన్, పసిఫిక్-ఈ నాలుగు మండలాలను మినహాయిస్తే మిగిలిన మండలాలలో యూరప్, ఆంగ్లో-అమెరికన్, లాటిన్-అమెరికన్, ఆస్ట్రేలియా మండలాలను ఆక్సిడెంటల్ (పాశ్చాత్య) మండల సమూహానికి చెందినవిగా, భారతీయ, ఆగ్నేయాసియా, చైనీస్, జపానీస్ మండలాలను ఓరియంటల్ (ప్రాచ్య) మండల సమూహానికి చెందినవిగాను పరిగణిస్తారు.
అరబ్ సాంస్కృతిక మండలం
మొరాకో-టర్కీ-ఉజ్బెకిస్తాన్-సోమాలియాల మధ్య నైరుతి ఆసియా, మధ్య ఆసియా, ఉత్తరాఫ్రికాలలో విస్తరించి వున్న ఈ సాంస్కృతిక మండలాన్ని ఇస్లామిక్ లేదా శుష్క మండలం అని కూడా వ్యవహరిస్తారు. ఈ సువిశాల సాంస్కృతిక మండల పరిధిలోకి ఉత్తరాఫ్రికా లోని అరబ్ దేశాలు (మొరాకో, అల్జీరియా, ట్యునీసియా, లిబియా, ఈజిప్టు, సుడాన్, ఉత్తర ఇథియోపియా, ఎరిత్రియా, సోమాలియా దేశాలు) మధ్య ప్రాచ్య (Middle East) దేశాలయిన టర్కీ, సిరియా, లెబనాన్, జోర్డాన్, ఇజ్రాయేల్, సౌదీఅరేబియా, యెమెన్, ఒమన్, యూఏఈ, ఇరాక్, ఇరాన్ వంటి దేశాలు, మధ్య ఆసియా లోని తుర్కమేనిస్తాన్, ఉజ్బెకిస్తాన్, కజకిస్తాన్, తజకిస్తాన్ వంటి దేశాలు వస్తాయి. డి-బ్లిజ్ ఈ అరబ్ మండలాన్ని SWAs+NAf పేరుతొ సూచించాడు. ఇది నైరుతి ఆసియా(South West Asia), ఉత్తరాఫ్రికా (North Africa) ప్రాంతాలను సూచిస్తుంది. రెండు ప్రధాన ఖండాలలో (ఆఫ్రికా, ఆసియా) వ్యాపించిన ఈ సువిశాల మండలం ఆధునిక కాలంలో మరింతగా విస్తరిస్తున్నది. ఈ సాంస్కృతిక మండలానికి ఇస్లాం మత విశ్వాసాలు సజాతీయతను ఆపాదించినప్పటికీ అనేక ప్రాంతీయ వైవిధ్యతలను స్పష్టంగా గమనించవచ్చు. ఉత్తరాఫ్రికాలోని సోమాలియా, ఇథియోపియా, సుడాన్, లిబియా లలో నీగ్రెటో జాతికి చెందిన ప్రజలు నివసిస్తున్నారు. మండలంలోని మిగతా ప్రాంతీయులు మధ్యధరా జాతికి చెందినవారు. మొత్తంమీద ఈ మండలంలో అరబ్బులు, టర్కులు, పర్షియన్లు, కజక్ లు, ఉజ్బేగ్ లు, తజిక్ లు, మొదలైన జాతుల సమూహాలున్నాయి. మధ్య ఆసియా లోని తుర్కమేనిస్తాన్, ఉజ్బెకిస్తాన్, కజకిస్తాన్ వంటి దేశాలలో పూర్వపు సోవియట్ యూనియన్ ప్రభావం వలన సామాజిక-సాంస్కృతిక, ఆర్ధిక వ్యవస్థలలో విలక్షణత గోచరిస్తుంది. ఈ మండలంలోని ఇజ్రాయెల్ లో యూదు జాతీయులు కేంద్రీకృతమైనారు. విశిష్టమైన మూడు మతాలు-క్రైస్తవ, ఇస్లాం, యూదు మతాలకు ఈ ప్రాంతం పుట్టినిల్లు.
యూరప్ సాంస్కృతిక మండలం
పూర్వపు సోవియట్ యూనియన్ మినహా మిగిలిన యూరప్ ఖండంతో కూడిన ఈ సాంస్కృతిక మండలాన్ని పాశ్చాత్య లేదా ఆక్సిడెంటల్ (Occidental) సాంస్కృతిక మండలంగా కూడా వ్యవహరిస్తారు. గ్రీన్లాండ్ ఈ మండల పరిధిలోకే వస్తుంది. క్రైస్తవ మత ప్రాబల్యం కలిగిన ఈ మండలం గ్రీకో-రోమన్ సంస్కృతుల వలన విశేషముగా ప్రభావితమైంది. ప్రధానంగా కాకాసాయిడ్ జాతి ప్రజలతో కూడిన ఈ సాంస్కృతిక మండలం యొక్క శీతోష్ణస్థితి, నైసర్గిక స్వరూపం వైవిధ్య భరితంగా ఉంటుంది. ఇండో-యూరోపియన్ భాషా కుటుంబానికి చెందిన ఇంగ్లీష్, ఫ్రెంచ్, జర్మన్, స్పానిష్ వంటి అనేక భాషలను ఈ మండలంలో మాట్లాడతారు.
మధ్యయుగాలలో క్రైస్తవ మత చర్చి ప్రభావం వలన సాంప్రదాయిక భావాలతో కొనసాగినప్పటికీ, ఆధునిక యుగంలో శాస్త్రీయ దృక్పదానికి, మార్పులకు పెద్దపీట వేయడంతో, ఉదారవాద రాజకీయ, ఆర్ధిక వ్యవస్థలతో కూడిన ఈ సాంస్కృతిక మండలం ఆధునిక యుగంలో శాస్త్ర సాంకేతిక రంగాల్లో అనేక విప్లవాత్మకమైన ఆవిష్క్రణలకు నాంది పలికింది. ఈ ఆవిష్కరణలు యూరప్ సాంస్కృతిక మండలాన్ని ఒక బలీయమైన రాజకీయ, ఆర్ధిక శక్తిగా రూపొందించాయి. పారిశ్రామిక విప్లవం మొట్టమొదట ఈ సాంస్కృతిక మండలంలోనే ప్రారంభమైనది. ఈ మండలానికి చెందిన పశ్చిమ లేదా వాయువ్య యూరప్ ప్రాంతం పారిశ్రామికంగా అత్యంత అభివృద్ధి చెందగా, మధ్యధరా యురప్ ప్రాంతాలు వ్యవసాయికంగా తోటలపెంపకంతో విశేషమైన ప్రగతిని సాధించాయి.
భౌగోళిక అన్వేషణలకు శ్రీకారం చుట్టిన ఇక్కడి ప్రజలు సుదూర ప్రాంతాలలో వలస రాజ్యాలు స్థాపించడమే కాక అక్కడి స్థానిక సంస్కృతులని దాదాపుగా రూపుమాపి, తమ సంస్కృతిని వ్యాప్తి చేశారు. ఈ దేశాలు శాస్త్ర, సాంకేతిక అభివృద్ధిలో ముందంజ వేయడంతో ప్రపంచంలోని దాదాపు అన్ని ప్రాంతాలను వలసల రూపంలో తమ అదుపులోకి తీసుకున్నాయి. వినాశకరమైన రెండు ప్రపంచయుద్ధాలకు ఈ మండల సైనిక,రాజకీయాలు కారణభూతంగా నిలిచాయి. రెండవ ప్రపంచ యుద్ధం తరువాత అంతర్జాతీయ రాజకీయాల్లో ఈ మండలం ప్రాధాన్యత కొంతమేరకు తగ్గినట్లు కనపడుతున్నప్పటికీ సైనిక, ఆర్ధిక పాటవాలలో ఈ మండలం ఇప్పటికీ బలీయమైనదే.
క్రమంగా బలహీనపడుతున్న భౌతికవాద భావనలు, తాత్విక చింతనా ధోరణిలు ఈ సాంస్కృతిక మండల భవిష్యత్తును కొంతమేరకు సందేహంలో పడేస్తున్నాయి. ఈ మండలంలో కొన్ని వర్గాల ప్రజలలో మాత్రమే గ్రీకుల తాత్విక చింతన వారసత్వంగా కొనసాగడాన్ని గమనించవచ్చు.
భారతీయ సాంస్కృతిక మండలం
హిమాలయ పర్వతాలకు దక్షిణంగా హిందూ మహా సముద్రం వరకూ భారత ఉపఖండంలో విస్తరించిన ఈ సాంస్కృతిక మండలం ప్రాచీన సింధులోయ నాగరికతకు పుట్టినిల్లు. వివిధ చారిత్రిక కాలాలలో ప్రపంచంలోని వివిధ ప్రాంతాలనుండి ప్రజలు తెరలు తెరలుగా ఈ మండలానికి వలస రావడంతో ప్రపంచంలో మరెక్కడా లేని స్థాయిలో సాంస్కృతిక వైవిధ్యత ఏర్పడింది. బౌద్ధ, జైన, సిక్కు, హైందవ ధర్మాలకు నిలయమవడమే కాకుండా, ఈ సాంస్కృతిక మండలం క్రైస్తవ, ఇస్లాం సంస్కృతులను కూడా తనలో మమేకం చేసుకుంది.
చైనీస్ సాంస్కృతిక మండలం
ఎగువ హువాంగ్ హో (Upper Huang He) నదీ బేసిన్ కేంద్రంగా కలిగిన చైనీస్ సాంస్కృతిక మండలం చైనా, మంగోలియా, కొరియా ద్వీపకల్పాలలో విస్తరించింది. నైసర్గికంగా ఈ మండలం చుట్టూ దాదాపు పూర్తిగా పర్వత శ్రేణులచే ఆవరించబడి ఉండటంతో, ఇతర ప్రాంతాల సాంస్కృతిక ప్రభావం ఈ మండలంపై అంతగా ప్రసరించలేదు. 19 వ శతాబ్దంలో యూరోపియన్లు పసిఫిక్ మహా సముద్రం ద్వారా ఈ మండలంలో ప్రవేశించినప్పటికీ యూరప్ సంస్కృతి ప్రభావం ఈ మండలంపై లేనట్లే లెక్క. కొంతమేరకు భారత ఉపఖండం నుండి ప్రవేశించిన బౌద్ధమత ప్రభావం ఈ సాంస్కృతిక మండలంపై విస్పష్టంగా కనిపిస్తుంది.
సాధారణంగా మాండరిన్ ప్రధాన భాష. కొన్ని ప్రాంతాలలో ప్రజలు కాంటోనిస్, టిబెటియన్, మంగోలియన్ వంటి ఇతర భాషలను మాట్లాడటం కనిపిస్తుంది. ఈ మండలంలోని ప్రజలు దాదాపుగా మంగోలాయిడ్ జాతికి చెందినవారు. జాతి, మత పరంగా ఈ మండలం వైవిధ్యతలను కలిగివుంది. ఇక్కడి నివసించే ప్రజలలో 91 శాతం హాన్ జాతివారు కాగా మిగిలిన 9 శాతం ప్రజలు జువాంగ్, మంఛూ, హుయి, మియావో, ఉయ్ఘర్ లతో పాటు కజక్, కిర్గిజ్, తార్ తార్,ఉజ్బెక్, తజిక్, డాంగ్జియాంగ్ వంటి జాతి సమూహాలకు చెందినవారుగా వున్నారు. మత పరంగా చూస్తే హుయి, యునర్, కజక్,కిర్గిజ్, తార్ తార్,ఉజ్బెక్, తజిక్, డాంగ్జియాంగ్, సోలార్, బోనాన్ జాతులు సాధారణంగా ముస్లింలు. టిబెటియన్లు, మంగోలియన్లు, లోబా, మోయన్బా, టు జాతులు బౌద్ధులు. డాయ్, బ్లాంగ్, డియాంగ్ లు థేరవాద బౌద్ధాన్ని అనుసరిస్తారు. మిమావో, యావో జాతులు క్రైస్తవులు. బహుళ జాతుల మండలంలో కమ్యూనిస్ట్ ప్రభుత్వం వైరుధ్యాలను నియంత్రించడానికి ప్రయత్నిస్తున్నప్పటికీ, తీవ్ర అణిచివేతల నేపథ్యంలో ముఖ్యంగా ఈ మండల పశ్చిమభాగంలో ప్రత్యేక అస్తిత్వవాదాలు క్రమంగా తలెత్తుతూ అలజడులకు దారితీస్తున్నాయి.
ఈ మండలం యొక్క మత విశ్వాసాలను ముఖ్యంగా కన్ఫ్యూజియనిజం, తావోయిజం, మహాయాన బౌద్ధమతాల యొక్క మేలు కలయికగా అభివర్ణించవచ్చు.కమ్యూనిస్టులు అధికారంలోకి వచ్చిన తరువాత మతరహితమైన సమాజ స్థాపనకు ప్రయత్నాలు సాగినప్పటికీ, పై మూడు తాత్విక భావనలు సమ్మిళతమై సమాజంలో ప్రబలంగా వ్రేళ్ళూనుకొన్నాయి. అయితే 1949 నుంచి కమ్యూనిస్టుల ప్రభావంతో ఈ మండలంలో ప్రజల జీవనశైలిలోనూ, సాంస్కృతిక వికాసంలోను పలు మార్పులు చోటుచేసుకున్నాయి. ముఖ్యంగా మత,సాంఘికాచారాలు, కట్టుబాట్లకు ప్రాధాన్యత కోల్పోవడమే కాక ప్రాచీన సాంఘిక కుటుంబ వ్యవస్థ, సామ్యవాద సాంఘిక వ్యవస్థగా రూపొందింది. అయితే చైనాతో పోలిస్తే కొరియా ద్వీపకల్పం కొంతవరకూ తన సాంస్కృతిక ప్రత్యేకతను నిలుపుకొంది.
20 వ శతాబ్దంలో ఈ మండలంలోని అపారమైన సహజ వనరులను క్రమంగా వెలికి తీయడంతో ఈ సాంస్కృతిక మండలం ఒక ప్రబలమైన ఆర్ధిక వ్యవస్థగా రూపుదిద్దుకుంది. పారిశ్రామికంగా శరవేగంతో అభివృద్ధి చెందుతున్న ఈ మండలం ఇప్పటికీ వ్యవసాయ ప్రధానమైనదే. ఇప్పటికే ఆసియా ఖండంలో ప్రముఖ ప్రాంతీయ శక్తిగా ఏర్పడిన ఈ మండలం భవిష్యత్తులో ఒక ప్రధాన ప్రపంచశక్తిగా అవతరించే అవకాశాలు పుష్కలంగా వున్నాయి.
ఆగ్నేయాసియా సాంస్కృతిక మండలం
ఆగ్నేయాసియా లోని మయన్మార్, మలేషియా, సింగపూర్, లావోస్, వియత్నాం, థాయిలాండ్, కంబోడియా, ఫిలిఫీన్స్, ఇండోనేషియా దేశాలలో ఈ సాంస్కృతిక మండలం విస్తరించింది. దీనినే ప్రాచ్య (Oriental) మండలమని కూడా వ్యవహరిస్తారు.
వివిధ సంస్కృతుల సమ్మేళనంగా వున్న ఈ మండలంలో ఒక నిర్దిష్టమైన సంస్కృతి అంటూ ఏర్పడలేదు. ఈ ప్రాంతం చైనీస్, భారతీయ, ఇస్లామిక్, యూరప్ సంస్కృతులతో ప్రభావితమైంది. అందువలన ఈ మండలంలో జాతి, మత, భాషా పరమైన వైవిధ్యతలు సుస్పష్టంగా కనిపిస్తాయి. ఉదాహరణకు జాతి పరంగా ఈ మండలం మంగోలాయిడ్ చైనాకు సన్నిహితంగా వున్నప్పటికి, ఇతర సాంస్కృతిక అంశాల పరంగా భారత ఉపఖండానికి దగ్గరగా ఉంటుంది. భారత ఉపఖండం నుండి ఈ మండలం లోనికి హైందవ, బౌద్ధ, ఇస్లాం ధర్మాలు వ్యాపించాయి. మతపరంగా మయన్మార్, లావోస్, వియత్నాం, థాయిలాండ్ లలో బౌద్ధమతం, ఫిలిఫీన్స్ లలో క్రైస్తవ మతం, ఇండోనేషియా లో ఇస్లాం మతం, బాలి వంటి ఇండోనేషియన్ దీవులలో హిందూ మతం కేంద్రీకృతమై వున్నాయి. ఒక విధంగా ఈ మండలం యొక్క సంస్కృతిని, వివిధ సంస్కృతుల వలన ప్రభావితమై, పరివర్తన చెందిన ఒక కొత్త సంస్కృతిగా పరిగణించవచ్చు. ఇతర సాంస్కృతిక మండలాలలో ఇటువంటి ప్రత్యేకత కానరాదు.
నీగ్రో ఆఫ్రికన్ సాంస్కృతిక మండలం
ఈ సాంస్కృతిక మండలంలో పోడు వ్యవసాయం, పశువుల పెంపకం ఇప్పటికీ కొనసాగుతున్నాయి. దట్టమైన అడవుల వలన వ్యవసాయాభివృద్ధి జరగలేదు. వలసపాలకుల ప్రభావంతో కెన్యా, ఉగాండా వంటి తూర్పు ఆఫ్రికా దేశాలలో కొంతవరకు వాణిజ్య పంటల ప్రగతి కనిపిస్తుంది. విస్తృతమైన సహజ, ఖనిజ వనరులను కలిగి వున్నప్పటికీ ఈ సాంస్కృతిక మండలం ఆర్ధికంగా చాలా వెనుకబడివుంది. ఎక్కువ మంది ప్రజలు దుర్భర దారిద్య్రంలో నివసిస్తున్నారు. ఈ మండలం వెనుకబాటుతనానికి రాజకీయ అస్థిరత, విభిన్న తెగలను అంతర్గతంగా ఒక త్రాటిపై నడిపించే ఏకీకరణ శక్తుల లేమి, సాంకేతిక పరిజ్ఞానం కొరత, పెట్టుబడుల కొరతలను ముఖ్య కారణాలుగా పేర్కొనవచ్చు. అయితే బ్రిటన్, డచ్ వలస పాలకుల ప్రభావం అధికంగా వున్న దక్షిణాఫ్రికా, మొజాంబిక్, జింబాబ్వే దేశాలలోని కొన్ని పరిమిత ప్రాంతాలు మాత్రం ఆర్ధికంగా అభివృద్ధి చెందాయి.
ఆంగ్లో-అమెరికన్ సాంస్కృతిక మండలం
రెండవ ప్రపంచ యుద్ధం పూర్తయ్యేసరికి అప్పటివరకు శక్తివంతమైన వాయువ్య యూరప్ మండల స్థానాన్ని తోసివేసి ఆ స్థానాన్ని ఈ మండలం కైవశం చేసుకొని, అత్యున్నత శక్తివంతంగా మారింది. అత్యున్నత స్థాయి పారిశ్రామికీకరణ, నగరీకరణలతో అభివృద్ధి చెందిన ఈ మండలం, ఈనాడు ప్రపంచంలోకెల్లా బలీయమైన ఆర్ధిక, సైనిక శక్తిగా ఏర్పడింది.అత్యధిక స్థాయిలో వనరులను వినియోగిస్తున్న ఈ ప్రాంతపు సమాజాలు వాస్తు వ్యామోహ ప్రపంచానికి మంచి ఉదాహరణలు. విశిష్టమైన జీవన ప్రమాణస్థాయిని అందుకొన్నప్పటికీ, జాతిపరమైన వైరుధ్యాలు ఈ సాంస్కృతిక మండలాన్ని ఆటుపోట్లకు గురి చేస్తున్నాయి.
లాటిన్-అమెరికన్ సాంస్కృతిక మండలం
స్పానిష్, పోర్చుగీస్ సంస్కృతులు ఈ మండలం సంస్కృతిని దాదాపు అన్ని అంశాలలోను అమితంగా ప్రభావితం చేశారు. ఇక్కడి ప్రజల ఆచార వ్యవహారాలు, సంప్రదాయాలు, వైవాహిక సంబంధాలు, భాషలు, కళలు, వాస్తు నిర్మాణ శైలి మొదలైన అంశాలన్నీ స్పానిష్, పోర్చుగీస్ సంస్కృతులతో ముడిపడివున్నాయి. ప్రజలు స్పానిష్, పోర్చుగీస్ వంటి ఇబేరియన్ భాషలు మాట్లాడతారు. మధ్య అమెరికా, వెస్ట్ ఇండీస్ ప్రాంతాలలో మాత్రం స్థానిక భాషలు మాట్లాడతారు. సాంస్కృతిక సాన్నిహిత్యం దృష్యా ఈ మండలపు దేశాలన్నీ మధ్యధరా దేశాలతో చక్కని సంబంధాలు కలిగివున్నాయి.
ఈ మండలంలో దక్షిణంగా వున్న అర్జెంటీనా ప్రాంతం ఆర్ధికంగా ఎక్కువ అభివృద్ధి సాధించింది. ఆర్ధిక ప్రగతిలో పశుపోషణ కీలకపాత్ర వహిస్తున్నది. సమశీతోష్ణస్థితి, విస్తృతమైన పంపా గడ్డిమైదానాలు, యురోపియన్ల ప్రభావం దీనికి ముఖ్య కారణాలుగా పేర్కొనవచ్చు. అర్జెంటీనాతో పోలిస్తే, బ్రెజిల్ ఉష్ణమండల దేశం కావడం, దట్టమైన అడవుల కారణంగా పరిమితమైన అభివృద్ధిని సాధించింది. వలస వచ్చిన యురోపియన్ల వల్ల బ్రెజిల్ లో కాఫీ తోటలు, క్యూబాలో చెరకు తోటలు బాగా అభివృద్ధి చెందాయి.
ఆస్ట్రేలియా సాంస్కృతిక మండలం
thumb|ఆస్ట్రేలియన్ సాంస్కృతిక మండలం ఈ సాంస్కృతిక మండలంలో ఆస్ట్రేలియా, న్యూజీలాండ్ దేశాలు వున్నాయి. ఈ సాంస్కృతిక మండలంపై పాశ్చత్య (Occidental), ఆంగ్లో-అమెరికన్ మండలాల ప్రభావం చాలా ఎక్కువగా వుంది. ఇక్కడి సంస్కృతి దాదాపుగా బ్రిటీష్ వారి సంస్కృతిని పోలివుంటుంది. కఠినమైన వలస విధానాలవల్ల ఈ సాంస్కృతిక మండలపు జనాభా కేవలం బ్రిటన్ నుండి వలస వచ్చిన కాకసాయిడ్ జాతికి మాత్రమే పరిమితమైంది. ఇతర మండలాలతో పోలిస్తే ఈ మండలంలో భిన్నత్వం చాలా తక్కువ.
స్థానిక అబారిజన్ జాతికి చెందిన ప్రజలు పశ్చిమ ఆస్ట్రేలియా ఎడారులు, కొండ ప్రాంతాలకు మాత్రమే పరిమితమైనారు. ఈ సాంస్కృతిక మండలంలో నగరీకరణ అత్యున్నత స్థాయిలో వుంది. నగరాలలో కేంద్రీకృతమైన జనాభా ఈ మండలంలో కనిపించినంత విశిష్టంగా మరేతర మండలంలోనూ కనిపించదు. వీరి జీవన ప్రమాణస్థాయి చాలా హెచ్చు స్థాయిలలో ఉంటుంది. సమశీతోష్ణస్థితి, విస్తృతమైన గడ్డి మైదానాలు కలిగి వున్న కారణంగా ఈ మండల ఆర్ధిక వ్యవస్థలో పశుపోషణ కీలకపాత్ర వహిస్తుంది.
రష్యన్ సాంస్కృతిక మండలం
1917 లో బోల్షెవిక్ విప్లవం జార్ చక్రవర్తుల పాలనను అంతం చేయడంతో, కమ్యూనిస్టులు అధికారంలోకి వచ్చి ఈ ప్రాంతాన్ని ఒక ప్రత్యేకమైన సాంస్కృతిక మండలంగా అభివృద్ధి చేశారు. రాజకీయ నియంత్రణలతో, కమ్యూనిస్టు ఆర్ధిక వ్యవస్థలతో కూడిన ఈ సాంస్కృతిక మండలంలో శ్రీఘకాలంలో పారిశ్రామిక, శాస్త్ర సాంకేతిక, సాంస్కృతిక రంగాల్లో అనేక విప్లవాత్మకమైన మార్పులు చోటు చేసుకొన్నాయి. స్వల్ప కాలంలో ఈ సాంస్కృతిక మండలంలో సంభవించినన్ని సాంస్కృతిక, రాజకీయ, ఆర్ధిక మార్పులు ప్రపంచంలో మరెక్కడా చోటుచేసుకోలేదు.
ముఖ్యంగా ప్రభుత్వరంగంలోని ఉత్పత్తి వ్యవస్థలతో కూడిన ఈ సమాజాలలో కేంద్రీకృత ఆర్ధిక వ్యవస్థ బలంగా రూపుదిద్దుకుంది. తద్వారా సహజంగానే అపారమైన వనరులతో కూడివున్న ఈ సాంస్కృతిక మండలం ఒక బలీయమైన రాజకీయ, సైనిక శక్తిగా రూపొందడమే కాక మిగిలిన మండలాలలోని రాజకీయ, ఆర్ధిక వ్యవస్థలను సోషలిస్టు భావజాలంతో ప్రభావితం చేసింది. ఇతర మండలాలు వలసలతో ప్రపంచంలోని పలు ప్రాంతాలలో తమ భౌతిక సంస్కృతులను వ్యాప్తి చేస్తే, ఈ మండలం వలసలతో సంబంధం లేకుండానే ప్రపంచంలోని అనేక ప్రాంతాలలో తనదైన రాజకీయ, ఆర్ధిక భావజాల సంస్కృతిని వ్యాప్తి చేసింది.
ఈ మండలంలో జాతి, మత, భాషా పరమైన వైవిధ్యాలను రూపుమాపడానికి కమ్యూనిస్ట్ ప్రభుత్వం విస్తృతంగా ప్రయత్నించింది. కానీ కమ్యూనిస్ట్ రాజకీయ వ్యవస్థలు అంతర్గత వైరుధ్యాలను అభివృద్ధి చట్రంలో సమతుల్యం చేయటంలో విఫలమవడం వలన 1990 వ దశకంలో ఈ సాంస్కృతిక మండలం రాజకీయంగా విచ్ఛిన్నమైంది. ఏకధృవ ప్రపంచంలోను, ఇటీవలి అంతర్జాతీయ ఆర్ధిక రాజకీయాల్లో ఈ సాంస్కృతిక మండలపు ప్రాధాన్యత తగ్గినట్లు కనిపిస్తున్నప్పటికీ, ఈ మండలం రాజకీయ, సైనిక పాటవాలలో ఇప్పటికీ శక్తివంతంగానే వుంది.
జపానీస్ సాంస్కృతిక మండలం
భౌగోళిక విస్తీర్ణత పరంగా అతి చిన్నదైన ఈ సాంస్కృతిక మండలం చైనీస్ మండలానికి, ఆగ్నేయాసియా మండలాలకు సన్నిహితంగా ఉన్నప్పటికీ, తనదైన ప్రత్యేకతను కొనసాగిస్తున్నది. ప్రజలు ప్రధానంగా మంగోలాయిడ్ జాతికి చెందినప్పటికీ యమటో, చైనీస్, కొరియన్ జాతులతో పాటు ఐను, బొనిన్, రుకుయన్ వంటి స్థానిక జాతి సమూహాలు ఇక్కడ కనిపిస్తాయి. ఈ మండలం యొక్క మత విశ్వాసాలను మహాయాన బౌద్ధమతం, షింటోయిజాల సమ్మేళవింపుగా అభివర్ణించవచ్చు. పాశ్చాత్య స్థాయిలో ఇక్కడి ఆర్ధిక వ్యవస్థలు అభివృద్ధి చెందినప్పటికీ, ప్రాచీన సంప్రదాయాలు, ఆచార వ్యవహారాలూ, సాంఘిక వ్యవస్థలు ఇక్కడి సమాజాలలో ఇప్పటికీ సుస్థిరంగా వున్నాయి.
పసిఫిక్ సాంస్కృతిక మండలం
ఈ మండలంలోని ప్రజలు వివిధ మానవ జాతులకు చెందినవారు పలు స్థానిక భాషలను మాట్లాడుతూ, అనేక ప్రాచీన విలక్షణ సంస్కృతులను ఇప్పటికీ కొనసాగిస్తున్నారు.పాలినేసియా ప్రజలు ఓషియానిక్ భాషా కుటుంబానికి చెందిన భాషలను, మెలనేసియా ప్రజలు పపువా భాషా కుటుంబానికి చెందిన భాషలను ప్రధానంగా పిడ్గిన్, క్రియోల్ వంటి స్థానిక భాషలను మాట్లాడతారు. మైక్రోనేసియా ప్రజలు ప్రధానంగా ఇంగ్లీష్ తో పాటు చమర్రో (Chamorro), చూకిస్ (Chuukis), ఫిజిపినో, మారషెల్లీస్, వలావున్, నౌరువన్ నటి స్థానిక భాషలను విస్తృతంగా ఉపయోగిస్తారు. ప్రజలలో అత్యధికులు క్రైస్తవమత విశ్వాసాలు కలవారు. నౌరులో క్రైస్తవంతోపాటు బౌద్ధమత విశ్వాసాలు కూడా స్వల్పంగా కనిపిస్తాయి. పారిశ్రామికీకరణ దాదాపుగా లేదు. అత్యల్ప స్థాయి ఆధునికీకరణ, జీవన ప్రమాణస్థాయిలు ఈ సాంస్కృతిక మండలంలో కనిపిస్తాయి.